# Хэвлэлийн мэдээ #23

# ЦАХИМ СЕМИНАР АМЖИЛТТАЙ ЗОХИОН БАЙГУУЛАГДЛАА

# Европ дахь Монголын бараа бүтээгдэхүүний экспорт, худалдааг нэмэгдүүлэх зорилготой худалдааны төвүүдийг танилцуулах цахим семинар 2024 оны 6 сарын 5-ны өдөр болж өндөрлөлөө Энэхүү цахим семинар нь СВИТЧ-Азиа” тэтгэлэгт хөтөлбөрийн хүрээнд Европын Холбооны санхүүжилтээр хэрэгжиж буй “Ургамлын аргаар идээлсэн сарлагийн арьс шир ба арьсан бүтээгдэхүүний кластерийн био-арьс болон био-арьсан бүтээгдэхүүн үйлдвэрлэх чадавхыг бэхжүүлэх” төслийн хүрээнд зохион байгуулагдлаа.

Цахим семинарт Европ дахь Монголын худалдааны төвүүдийн талаарх танилцуулга мэдээлэл, хамтран ажиллах стратегийн талаар танилцуулав. Тодруулбал**,** ХБНГУ-ын Фрайбург хотод байгуулагдсан Монголын соёл, аялал жуулчлал, худалдааны төв, Берлин хот дахь Монголын мэдээлэл, худалдааг дэмжих төв (ITPC) болон Монголын экспортыг дэмжих, Европын зах зээлд өрсөлдөх чадварыг нэмэгдүүлэх зорилго бүхий Монголын экспортын Кластер Сүлжээ (MECN) байгууллагуудын танилцуулга болон цаашид хэрхэн хамтын ажиллагаагаа бэхжүүлэх талаар мэдээ мэдээлэл хүргэлээ.

# Тус семинарт арьсан бүтээгдэхүүн үйлдвэрлэгчид, бизнесийн байгууллагын төлөөллүүд болон төслийн оролцогч талууд бүхий нийт 25 оролцогчид оролцож Европын зах зээлд хэрхэн бараа бүтээгдэхүүнээ борлуулах, хамтын ажиллагаагаа бэхжүүлэх боломжуудын талаар санал солилцлоо.

SWITCH-Asia Grants Programme дэлгэрэнгүй мэдээллийг [www.switch-asia.eu](http://www.switch-asia.eu/) цахим хаягаар авна уу